Jean-Jacques Rousseau

Jean-Jacques Rousseau (n. en 1712 a Genèva, m.1778) foguèt un escrivan, filosòf e musician genevés d'expression francesa. Foguèt un dels pus importants filosòfs dal Sègle dei Lutz, totun las siás idèas e lo sieu caractèr l'opausèron sovent a d'autras illustrats e als ideals del movement.

La filosofia politica de Rousseau se situa dins lo corrent contractualista dels filosòfs britanics dels sègles XVII e XVIII, e lo sieu famós Discors sus l'origina e fondaments de l'inegalitat entre los òmes es concebut coma un dialòg dobèrt amb l'òbra de Thomas Hobbes. Precursor de la pensada democratica, lo sieu ponch de partida es una critica contra l'ingenuitat de la pensada illustrada, mai que mai en lo prètzfach que l'Illustracion autregèt a la cultura e a la coneissença coma provedidor de bontat. Defendèt que la cultura es una capa de convencions e procediments arbitraris que se superpausa a l'òme originari, aquò es, natural, e que doncas *falseja e pervertís las condicions superioras que l'èsser uman possedís de manièra intrinseca. L'artificialitat de las nòrmas forman la societat e lo lengatge dels divèrses pòbles, que negan als individús la possibilitat d'una realizacion plena coma talas e pervertisson lo sieu èsser natural. La siá consideracion de l'èsser uman coma individú cultural met los fondaments de l'etnologia modèrna, coma soslinhèt Claude Lévi-Strauss. 

La siá òbra iconoclasta prefigura las teorias evolucionistas de Charles Darwin. Lo sieu eiretatge de pensador radical e revolucionari es probablament melhor exprimit en la siá frasa pus celèbra, contenguda dins lo Contracte Social: . Las siás idèas politicas influiguèron a la Revolucion Francesa e al desvolopament de las teorias liberalas e nacionalistas. Es conegut, particularament, per los sieus trabalhs sus l'òme, la societat e l'educacion.

Categoria:Filosòf
Categoria:Filosòf de las Luses
Categoria:Filosòf del sègle XVIII
Categoria:Filosòf politic
Categoria:Filosòf soís
Categoria:Filosòf francés
Categoria:Botanista
Categoria:Botanista soís
Categoria:Escrivan
Categoria:Pedagòg
Categoria:Naissença en 1712
Categoria:Decès en 1778